הרטטת המיתר נעשית לרוב באמצעות קשת עשויה מעץ, פיברגלאס או חומרים מרוכבים מסיבי פחמן, ובין קצותיה מתוחה קווצת שערות זנב סוס. אורכה של הקשת, משקלה ונקודת-המשען שלה מתוקננות. הכנר יכול להבחין בשינוי בצליל ובאופן הנגינה בין קשתות שונות בהתאם למשתנים שהוזכרו וכמו גם צפיפות החומר של הקשת ומומנט ההתמד.
שיער הסוס משוח בשרף שיוצר חיכוך בין הקשת למיתר ומאפשר הפקת צליל. סוגים שונים של שרף קיימים, כל אחד מהם גורם לאחיזה וחיכוך נייד שונים במיתר.
בזמן הנגינה בקשת המשתנים הניכרים ביותר שעליהם שולט הכנר הם מהירות תנועת הקשת, עצמת לחיצת הקשת על המיתר והמיקום בו הקשת חוצה את המיתר. ככלל, ככל שהמיתר יקוצר באמצעות לחיצת אצבעו של הכנר על המיתר, כך יקרב הכנר את הקשת אל הגשר. כמו כן, יכול הכנר לשלוט בכמות הקשת שנוגעת במיתר על ידי הטיית הקשת. כנרים מיומנים בהצבת הקשת בקירוב לניצב למיתר, וזווית הקשת יחסית למיתר תשתנה להתאמת נוחות הנגינה וצליל הכינור.
גוף.
גופו של הכינור מוכרח להיות חזק מספיק על-מנת לתמוך בלחץ שנוצר על ידי המיתרים, אבל גם קל מספיק כדי שירטוט היטב. גוף הכינור מורכב משני לוחות קמורים שנקראים "בטן" ו"גב" הכינור - כאשר הבטן פונה אל המיתרים, והיא מעוטרת ב"חורי f". בין הבטן לגב הכינור נמצאות "צלעות" הכינור, ובהן "מגרעות C". הצלעות מחוברות לגוף הכינור (=הבטן והגב) על ידי שוליים, המספקים הדבקה נוספת לגוף הכינור.
הגב והבטן מחוברים על ידי מוט קטן מעץ אשר נקרא "נשמה" (באנגלית - Sound Post). הוא נמצא מתחת למיתר "מי" (המיתר הגבוה מבין הארבעה), ותפקידו להעביר את רטט הצליל שלו היטב לכל גוף הכינור. הנשמה מוחזקת באמצעות לחץ ואינה מודבקת.
גוף הכינור משמש כתיבת תהודה, והוא הסוכן שמעביר את הרטט שנוצר על ידי המיתרים לאוויר שסביב הכינור. לבניית והרכבת גוף הכינור חשיבות אדירה לאיכות הצליל שייווצר ממנו, ועל איכות הכלי. מערכת יצירת הצליל של הכינור כוללת את הגב והבטן (ובמידה מסוימת גם את הצלעות) ."קורת הבס" מודבקת לבטן ונמשכת לאורכה בצד השמאלי. בנוסף למצבי הרטיטה הנגרמים לכינור בזמן הנגינה, גוף הכינור הסגור מפעיל מהוד הלמהולץ.
בילי ברק
ויליאם אלברט "בילי" בֶּרק (באנגלית: William Albert "Billy" Burke; נולד ב-25 בנובמבר 1966) הוא שחקן אמריקאי. התפרסם בתפקיד צ'ארלי אביה של בלה ומפקד המשטרה של עיירה בשם פורקס בסדרת סרטי "דמדומים" ומהסדרה "מהפכה" .
ביוגרפיה.
ברק נולד וגדל בעיר בלינגהאם שבוושינגטון. התחיל לשיר בגיל תשע וכנער הצטרף ללהקה, התמקצע במוזיקה ובאומנויות גם כשלמד ב"אוניברסיטת מערב וושינגטון".
לאחר שהופיע בסרט הבכורה שלו ב-1990, עבר ברק להתגורר בלוס אנג'לס כדי לפתח קריירה כשחקן וכזמר.
התפרסם בפעם הראשונה ב-1998 בקומדיה "טעות בסנדק", פרודיה על סרטי "הסנדק" ובדרמה של רוברט טאון "ללא גבולות".
שיחק לאחר מכן במותחן "שעת העכביש" בתפקיד הסוכן החשאי בן דיוויין, בסרט המפלצות "קומודו" לצד קווין זגרס, בדרמה "תחנה 49" בתור הכבאי דניס גוקווין ובשבעה פרקים בעונה השנייה של הסדרה "24" בתור גארי מאת'סון האלים העובד עבור קים באואר (אלישה קאת'ברט).
ב-2007 השתתף ברק במותחן הפסיכולוגי "עדות שבורה" בתור הבלש רוב ניונאלי ובדרמה הרומנטית "חגיגה של אהבה".
ב-2008 שיחק ברק בדרמת הנעורים "דמדומים" בתפקיד צ'ארלי סוואן, אביה של גיבורת העלילה בלה סוואן (קריסטן סטיוארט) ומפקד משטרת העיירה פורקס.
שיחק בנוסף בתור הבלש אריק בוקס במותחן "ללא עקבות".
ב-2009 לוהק בשנית לתפקיד צ'ארלי אביה המגונן של בלה סוואן בסרט ", הסרט הרווחי עד כה בסדרה.
ב-2010 שיחק בסרט ", החלק השלישי בסדרת סרטי הפנטזיה המפורסמת.
ב-2011 הופיע בסרט האימה של "ירח אדום" בתור סיזייר אביה של ואלרי (אמנדה סייפריד) ובסרט האקשן "מרדף עצבני".
ב-2011 שיחק בסרט דמדומים 4 שחר מפציע חלק 1 החלק הרביעי בסדרת הסרטים המבוססים על הספרים רבי המכר.
ב-2012 שיחק בסרט דמדומים 4 שחר מפציע חלק 2 .
ב- 2012 שיחק ברוק בסדרת מדע בדיוני המהפכה בתור מיילס מת'יסון.
לברק ילדה אחת מאשתו השחקנית פוליאנה רוז.
באוגוסט 2016 שיחק בסרט האימה "כיבוי אורות" (Lights Out) לצד מריה בלו וטרסה פאלמר.
לוק מקפרליין
לוק מקפרליין (באנגלית: Luke Macfarlane; נולד ב-19 בינואר 1980) הוא שחקן ומוזיקאי קנדי.
ביוגרפיה.
תומאס לוק מקפרליין נולד בלונדון, אונטריו, קנדה לתומאס (נפטר) ופני, אחות בבית חולים. יש לו אחות תאומה בשם רות' ואחות גדולה בשם רבקה.
לאחר סיום לימודיו במכללה, למד דרמה בבית הספר ג'וליארד בניו יורק, בו כיכב בהפקות כגון "רומיאו ויוליה", "ריצ'רד השלישי", "The School of Night", "Blue Window", "The Grapes of Wrath" ו"As You Like It". ב-2003 הוא סיים את לימודיו בבית ספר זה.
מקפרליין היה אחד מארבעת השחקנים הראשיים בהצגה "Juvenilia" שהציגה בין ה-14 בנובמבר-11 בדצמבר 2003. ב-2004, הוא שיחק את התפקיד הראשי במחזה "Where Do We Live". הוא הופיע בהפקה שהציגה באוף ברודוויי "The Busy World is Hushed" בקיץ 2006.
מתפקידיו בטלוויזיה, תפקידו הידוע ביותר הוא בתור סקוטי וונדל בסדרה של ABC "אחים ואחיות". בסדרה הוא משחק את בעלו של קווין ווקר (מת'יו ריס), אחד מה"אחים" בסדרה.
שיחק את פרנק "דים" דאמפי בסדרת הטלוויזיה של רשת FX Networks "אי שם". שיחק בסדרה של רוברט אלטמן "Tanner on Tanner".
עבודתו האחרונה בטלוויזיה הייתה במיני-סדרה "Iron Road", שצולמה שבועיים בקולומביה הבריטית וחמישה שבועות בסין בין אפריל ליוני 2007. הסדרה הציגה בכמה תיאטראות בקנדה וברשת CBS האמריקאית.
מקפרליין היה סולן הלהקה "Fellow Nameless", שהחלה לפעול כשהיה בכיתה ח'. ללהקה יצא אלבום אחד.
ב-15 באפריל 2008 יצא מקפרליין מהארון כהומו בריאיון לעיתון "The Globe and Mail".
הוא צפוי להופיע בסרט הקומדיה רומנטית האמריקאי מ-2022, "Bros".
אצטדיון טרנר
אצטדיון טרנר, ידוע גם כ"טוטו טרנר" (ובשמו המלא "אצטדיון טוטו באר שבע ע"ש יעקב טרנר"), הוא אצטדיון כדורגל בעיר באר שבע המשמש את קבוצת הפועל באר שבע, והחליף את אצטדיון וסרמיל המיושן. האצטדיון נבנה בעלות של מעל 220 מיליון שקלים, ומכיל 16,126 מקומות ישיבה. האצטדיון קרוי על שם יעקב טרנר, ראש עיריית באר שבע לשעבר. סביב האצטדיון ישנם כ-2,600 מקומות חנייה. מלבד משחקי הפועל באר שבע, מארח האצטדיון לעיתים גם משחקים בינלאומיים של נבחרת ישראל.
היסטוריה.
הקמת האצטדיון.
האצטדיון העירוני הוא חלק מקריית הספורט הממוקמת בצפון העיר אשר כוללת גם את אולם הקונכייה, היכל ספורט רב תכליתי בן 3,000 מקומות, בריכת שחייה חצי אולימפית שבתכנון, ומתחם אימונים שנקרא ע"ש וסרמיל, על מנת להנציח את הילד ארתור וסרמיל אשר נרצח בשואה.
פרט לתמיכה מהמועצה להסדר ההימורים בספורט, עיקר המימון לבנייתו הגיע ממכירת הקרקע של אצטדיון "וסרמיל".
מועצת עיריית באר שבע החליטה שקריית הספורט שמוקמת בצפון העיר תיקרא על שם ראש העיר לשעבר, יעקב טרנר. המועצה להסדר הימורים בספורט (טוטו) החליטה שהאצטדיון שיוקם בקריית הספורט ייקרא "אצטדיון טוטו באר שבע על שם יעקב טרנר". במועצה להסדר הימורים גם הוחלט ששמו של יעקב טרנר יעוצב ויובלט במקומות שונים באצטדיון.
פתיחת האצטדיון.
האצטדיון נועד להיפתח לקראת עונת 2015/2016 של ליגת העל בכדורגל אך פתיחתו התעכבה מעט עד למשחק הרביעי של העונה ועד לפתיחתו אירחה הפועל באר שבע את משחקי הבית שלה באצטדיון טדי בירושלים. האצטדיון נפתח לראשונה רק ב-16 בספטמבר 2015 לכ-4,000 מאוהדי קבוצת הפועל באר שבע שצפו באימון ראווה פומבי של הקבוצה. המשחק הראשון שאירח האצטדיון התקיים ב-21 בספטמבר 2015 מול קבוצת מכבי חיפה שהסתיים בתוצאת תיקו 0–0, כשקודם למשחק התקיים בו טקס חנוכת בית וקביעת מזוזות בנוכחות ראש העיר. החלוץ אנתוני נוואקמה כבש את השער הראשון בתולדות האצטדיון, ב-3 באוקטובר בניצחון 5–2 על מכבי פתח תקווה.
עד למשחק הפלייאוף נגד מכבי תל אביב, בעונת 2017/2018 לא הפסידה הפועל באר שבע משחק ליגה באצטדיון (שיא של 56 משחקים).
ב-14 באוקטובר 2018 אירחה לראשונה נבחרת ישראל באצטדיון את נבחרת אלבניה במסגרת ליגת האומות, במשחק צפו 14,950 צופים, המשחק הסתיים בניצחונה של נבחרת ישראל בתוצאה 0–2.
ליקויים בגג.
ב-17 ליולי 2020, התגלו ליקויים בגג האצטדיון, והוא נסגר באופן זמני. את משחקי הליגה הנותרים לעונת 2019/2020 אירחה הפועל באר שבע באצטדיון הי"א באשדוד.
ב-2 באוגוסט 2020, הודיע ראש עיריית באר שבע, רוביק דנילוביץ', כי הליקויים שהתגלו חמורים, והאצטדיון מוגדר כמבנה מסוכן לציבור. עקב כך, את משחקיה בתחילת עונת 2020/2021, אירחה הפועל באר שבע באצטדיון טדי.
תחילה הוחלט להסיר את גג האצטדיון לחלוטין, אך מאוחר יותר התקבלה החלטה לשפץ את הגג הקיים.
ב-25 בינואר 2021 חזרה הפועל באר שבע לארח את משחקיה באצטדיון והשיפוצים ממשיכים להתבצע במקביל.
יציעי האצטדיון.
אצטדיון טרנר מכיל 16,126 מקומות ישיבה המתחלקים בין ארבעה יציעים:
קומפלקס האצטדיון נבנה בעלות של קרוב ל-250 מיליון שקלים והוא האצטדיון השני מסוגו בארץ בעל גג המכסה את כל יציעי האצטדיון. באצטדיון שני מסכי LED ענקיים בגודל 60 מ"ר כל אחד.
האצטדיון מכיל 32 רמקולים ענקיים ואיכותיים התלויים בגג היציעים.
חלקו החיצוני של האצטדיון ויציעי האצטדיון מרושתים בעשרות מצלמות במעגל סגור הנשלטים על ידי חדר בקרה מיוחד. באצטדיון 8 מזנוני אוכל הממוקמים בלובי היציעים ומאות תאי שירותים לרווחת הקהל.
דיורי גדולה בקטנה ואין דיורי קטנה בגדולה